הרעיון המרכזי של Metaverse הוא קיום דיגיטלי משמעותי, כולל על חשבון הקיום הפיזי. הגוף שלנו כמובן ימשיך להיות נוכח, אבל פעולות רבות שכיום מתבצעות במרחב הפיזי יעברו אל המרחב הדיגיטלי, וליתר דיוק אל החלקים במרחב הזה שבשליטת פייסבוק.
במידה מסוימת הסגרים בתקופת הקורונה הם סוג של פיילוט לכך - כולנו עברנו לדבר עם המשפחה בזום, לצפות בהופעות חיות ביוטיוב או בפייסבוק, לקנות אונליין גם מוצרים שבעבר קנינו בחנויות פיזיות ועוד ועוד פעולות התבצעו באופן דיגיטלי.
השפעה מידית אחת של ההצהרה של צוקרברג על בריאת היקום החדש היא העלייה בערך של כל נכס דיגיטלי - משום שהוא צפוי להניב רווחים גבוהים יותר בעתיד כשכולנו נבלה הרבה יותר זמן בדיגיטל.